**Nancy Walker Bush Ellis** (født 4. februar 1926 i Milton i Massachusetts i USA, død 10. januar 2021 i Concord i Massachusetts) var en amerikansk miljøaktivist og politiker. Hun var president George H. W. Bushs eneste søster, og tante til både tidligere president George W. Bush og tidligere Florida -guvernørJohn Ellis «Jeb» Bush.

Liv og virke
------------

### Bakgrunn

Nancy Walker Bush var datter av Prescott Sheldon Bush (1895–1972) og Dorothy Walker Bush (1901–1992). Hun hadde fire brødre, og ble en mesterskapsvinnende tennisspiller i ungdommen. Hun gikk til den private skolen Rosemary Hall i Greenwich (nå Choate Rosemary Hall i Wallingford) og Miss Porter's School i Farmington. Hun tok en grad i engelsk ved Vassar College i 1946.

### Ekteskap

Den 26. oktober 1946, giftet hun seg i St. Paul's Church i Greenwich med Alexander Ellis jr. (1922–1989), fra forsikringsselskapet Fairfield & Ellis (senere sammenslått til Corroon & Black, og så del av Willis Group Holdings Ltd.). Blant bryllupsgjestene var James L. Buckley, John V. Lindsay, John Chafee og Nancys bror George; Office of Strategic Services-agent William B. Macomber, jr. var forlover. De fikk fire barn: Datteren Nancy Walker Ellis Black og ,sønnene Alexander, John og Josiah. Familien bodde i Concord i Massachusetts til hun flyttet til Beacon Hill da hun ble enke.

### Politisk virksomhet

Skjønt hun hadde vært liberal demokrat og miljøvernsaktivist som samlet inn penger for NAACP og var medformann av New England-avdelingen av NAACP Legal Defense Fund, ble hun medlem av det republikanske parti i 1988 da broren ble presidentkandidat. I september 2004, da hennes nevø søkte gjenvalg, besøkte hun London, Paris og Frankfurt am Main for Republicans Abroad for å få republikanere bosatt i Europa til å registrere seg og stemme.

### Frivillig og karitativt arbeid

Hun var i lang tid frivillig for Boston United South End Settlement House, og ble dets æresdirektør. Hun gjorde også frivillig arbeid for New England Medical Center, for Boston Symphony Orchestra og for New England Conservatory of Music.

Som styremedlem for Massachusetts Audubon Society, som var kritisk til George W. Bush-administrasjonens oppmuntring til at industrien skulle regulere seg selv, ledet Ellis deres *fundraising* for å etablere Belizes Rio Bravo Conservation and Management Area og naturvernsprosjektet Programme for Belize. Hun var også medlem av NGOen Pact.

Død
---

Ellis ble innlagt på sykehus den 30. desember 2020 med feber, og ble der testet positiv for Covid-19. Hun døde den 10. januar 2021 på et pleiehjem i Concord i Massachusetts, 94 år gammel.

Referanser
----------

1. ↑   The New York Times, Katharine Q. Seelye, «Nancy Bush Ellis, Sister and Aunt of Presidents, Dies at 94», verkets språk engelsk, utgitt 10. januar 2021, besøkt 11. januar 2021[Hentet fra Wikidata]
2. ↑   The Peerage[Hentet fra Wikidata]
3. 1 2 3 4  Seelye, Katharine Q. (10. januar 2021). «Nancy Bush Ellis, Sister and Aunt of Presidents, Dies at 94». *The New York Times* **(engelsk)**. ISSN 0362-4331.
4. ↑  *New York Times* obituary of Alexander Ellis Jr.
5. ↑  John Gizzi, "The Spirit of the Springfield Massacre"[*død lenke*]
6. ↑  «Miss Nancy Bush Becomes a Bride». *The New York Times*. 27. oktober 1946.
7. 1 2 3 4  Pact Board of Directors biographies Arkivert 23. desember 2007 hos Wayback Machine. accessed 15. juli 2008
8. ↑  Kitty Kelley, *The Family: The Real Story of the Bush Dynasty*, Random House, 2004. ISBN 0-385-50324-5
9. ↑  "Nancy Bush Ellis voter registration drive" in *Republicans Abroad France Newsletter,* Spring 2005, p. 6
10. ↑  «Nancy Bush Promotes Voter Registration» (pressemelding). 28. juni 2004. Arkivert fra originalen 19. november 2008. Besøkt 11. januar 2021.
11. ↑  Andrea Gerlin, "Gone, but Not Forgotten" Arkivert 24. oktober 2012 hos Wayback Machine. *Time*, 17. oktober 2004, accessed 15. juni 2008
12. ↑  United South End Settlements Arkivert 4. juli 2008 hos Wayback Machine. Arkivert 2008-07-04 hos Wayback Machine, Board of Directors, accessed July 15, 2008
13. ↑  "Former Board Members Reunite"[*død lenke*] in Tufts Medical Center Floating Hospital for Children *Honor Roll of Donors*, p. 8
14. ↑  New England Conservatory Annual Report, 2005 Arkivert 13. mai 2008 hos Wayback Machine. Arkivert 2008-05-13 hos Wayback Machine
15. ↑  *Mass Audubon opposes weakening of the federal Endangered Species Act* Arkivert 27. juli 2011 hos Wayback Machine. Arkivert 2011-07-27 hos Wayback Machine, August 2004, Massachusetts Audubon Society, accessed 15. juli 2008
16. 1 2  *Belize & Tikal, Januar 2006* Arkivert 29. desember 2010 hos Wayback Machine. Arkivert desember 29, 2010, hos Wayback Machine, Massachusetts Audubon Society, accessed 15. juli 2008

|  |  |
| --- | --- |
| Oppslagsverk/autoritetsdata | Prabook **·** WikiTree
 |